מתוקים

מתוקים היא סדרת נוער שנוצרה על ידי אסי עזר, נעם נבו ויעלי כץ. לסדרה הופקה עונה אחת בערוץ זום למנויי HOT.

במקור, בכורת העונה הראשונה של הסדרה הייתה אמורה להיות משודרת ב-10 באוקטובר 2023, אך עקב מלחמת חרבות ברזל, הבכורה נדחתה לתאריך אחר שטרם פורסם.

סקירת סדרה

עלילה 
לאחר שהוריהם נהרגו בתאונת דרכים, האחים ערן (נבו קטן), רוני (נועה חלפון), אמיר (עידו טאקו) ומעיין תמרי (נטע כרמלי) פותחים קונדיטוריה יחד עם דודם בועז תמרי (עמוס תמם), ומקבלים סיוע מעובד לשכת הרווחה ארז כרמי (אסי עזר). מול הקונדיטוריה, נפתחת קונדיטוריה חדשה בבעלות כוכבת הרשת טולי דבש (נטע אורבך) ואמה שונית דבש (רותם סלע), בניסיון להרוס את העסק של משפחת תמרי.

צוות השחקנים והדמויות

משפחת תמרי 
 ערן תמרי (נבו קטן) – האח האחראי והבכור של משפחת תמרי, אחיה התאום של רוני ואחיהם של אמיר ומעיין. בן זוגה של הגר וחברו הטוב ביותר של עידו.
 רוני תמרי (נועה חלפון) –אחותו התאומה של ערן ואחותם של אמיר ומעיין שרוצה להיות קונדיטורית מצליחה. בת זוגו של עידו.
 אמיר תמרי (עידו טאקו) – אחיהם הבעייתי של ערן, רוני ומעיין. בן זוגה של נועם שנתקל בקשיים בזוגיות שלהם בגלל יריבות המשפחות.
 מעיין תמרי (נטע כרמלי) – אחותם של ערן, רוני ואמיר שעוברת חרם בבית ספרה עקב צלקת בפניה.
 בועז תמרי (עמוס תמם) – דודם של ערן, רוני, אמיר ומעיין שעובר לגור איתם. בעלים של חברת גיימינג מצליחה. התעלל בילדותו בארז.
 (קובי מימון) – אביהם של ערן, רוני, אמיר ומעיין ואחיו של בועז שנהרג בתאונת דרכים.
 (אן קונופני) – אמם של ערן, רוני, אמיר ומעיין שנהרגת בתאונת דרכים.

משפחת דבש 
 טולי דבש (נטע אורבך) – כוכבת רשת מצליחה שפותחת קונדיטוריה מול קונדיטוריית תמרי בניסיון להרוס את עסק המשפחה. בתה של שונית.
 שונית דבש (רותם סלע) – אמה הרעה של טולי שמזלזלת במשפחת תמרי.
 נועם דבש (עדי צמח) – בת זוגו המופנמת של אמיר שנתקלת בקשיים בזוגיות שלהם בגלל יריבות המשפחות.

דמויות נוספות 
 ארז כרמי (אסי עזר) – עובד סוציאלי מלשכת הרווחה שקיבל דיווח ממקור אנונימי שהאחים תמרי גרים לבד וקיבל לידו את תיק המשפחה ומסייע להם. בילדותו עבר התעללות על ידי בועז.
 הגר (טל פריד) – בת זוגו של ערן שנפרדת ממנו בתחילת הסדרה.
 עידו (בר ברימר) – חברו הטוב ביותר של ערן ובן זוגה של רוני.

קישורים חיצוניים